﻿În concluzie, pentru ca procesul educaţional să fie unul de calitate, e nevoie de o schimbare, iar schimbarea începe de la fiecare dintre noi. Elevii nu pot fi schimbaţi, ei s-au născut şi trăiesc în societatea digitală. Noi, cadrele didactice, trebuie să ne asumăm rolul de coordonatori şi prieteni ai elevilor, să-i ajutăm să-şi identifice propriile strategii de învăţare potrivit intereselor, or, instrumentele TIC sunt obiecte omniprezente în viaţa cotidiană utilizate în mod curent pentru a satisface o varietate de nevoi. Adulţii de mâine – elevii de azi – trebuie să fie capabili să creeze, să inventeze şi să facă descoperiri utile societăţii secolului XXI . Referinţe bibliografice: 1. ANGHEL, C. Eficienţa utilizării competenţelor TIC în educaţie. Capitol din cartea „A învăţa împreună”, (coord. Drobot L.), vol.1, Ediţia a XIX-a. Timişoara: Mirton, 2010. 2. CARTALEANU, T. ş. a. Formarea de competențe prin strategii didactice interactive. Chişinău: Centrul Educațional PRO DIDACTICA, 2010. 204 p. ISBN 978-9975-9763-4-3. 3. NICULESCU, R. Dramă şi metaforă în educaţie. Braşov, 2006. 4. PÂNIȘOARĂ, G.; PÂNIȘOARĂ, I.-O. Managementul resurselor umane. Iași: Polirom, 2005. 5. ANGHEL, C. et. al. Aspects about Information Technology Education in University Environment, ISI Proceedings, vol.1, Balkan Region Conference of Engineering and Business Education. Lucian Blaga University of Sibiu 15-17 october, 2009. pg.186-189. ISBN 978-973-739-848-2, ISSN 1843-6730. 6. www.intel.com/cd/corporate/education; 7. http://www.elearning.ro/a-fi-profesor-in-era-digitala CZU: 37.01 PROCESUL DE FORMARE A ELEMENTELOR DE CULTURĂ TEATRALĂ: ÎNTRE SEMIOTICA SEMNIFICĂRII ŞI CEA A COMUNICĂRII Angela BEJAN, lector universitar, Universitatea de Stat „Alecu Russo” din Bălţi, R. Moldova Abstract: The present article deals with the possibility and the advantages of the semiotic approach of the formation of the elements of theatrical culture given by the very essence of the theatrical culture phenomenon. Understood as the realization of certain possibilities of culture manifestation, stored in nature or in human condition, in form of certain cultural virtualities, the element of theatrical culture already contains latently the premises of its methodological improvement in the educational process. On the one hand, the theatrical art is approached as a semiotic act in a paradigm of semiotics of signification, but, on the other hand, the educational process is performed in the key of a semiotics of communication. 74 Conceptul de cultură, înţeles ca sistem de elemente ale realităţii triate de om (deci şi materiale şi spirituale) cu o existenţă în afara somaticului uman, a căror culturalitate (starea de a fi cultură) este rezultată din realizarea, de fiecare dată contextuală (în situaţii concrete), a unor posibilităţi de manifestare stocate în natura umană sub forma unor virtualităţi înnăscute. Această abordare a conceptului de cultură şi a elementului cultural (teatral) creează unele deschideri metodologice în interpretare, motivate şi de însăşi natura fenomenului vizat. Şi anume, condiţia unei situaţii concrete în care se poate vorbi despre o manifestare culturală de orice tip, ca existenţă latentă şi potenţială în fiinţa umană, presupune existenţa unui proces de semnificare (se dă realităţii un anumit conţinut, pe care îl considerăm cultural), cu toate mecanismele (psihologice, lingvistice, biologice), variabilele şi legităţile pe care le implică. Şi tocmai acest proces poate răspunde condiţiilor unei perspective semiotice, hermeneutice sau altor domenii în care se vizează un conţinut şi un cadru şi context de interpretare şi transmitere a lui. Mai mult, această stare de lucruri caracterizează orice obiect al realităţii, de unde şi adecvarea la concepţia noastră asupra culturii. Adică orice realitate există cu un conţinut (cultural), pe care i-l prescrie sau dă omul în dependenţă de o anumită situaţie (cadru şi context). Astfel se răspunde şi la teoriile devenite uzuale în ştiinţele umaniste, care demonstrează că omul trăieşte într-o lume de semne sau simboluri. Etimologia cuvântului simbol (Etimonul grecesc înseamnă a uni, a lega, a reuni cele despărţite, a simboliza; sau, varianta verbală, a te întîlni cu cineva, a duce tratative cu cineva, a căuta să ghiceşti sensul unei enigme.) [4, p. 15] demonstrează o funcţie de reprezentare a acestuia, care presupune o legătură non arbitrară între imaginea simbolică şi ceea ce simbolizează (realitatea simbolizantă). Între aceste două a existat o preunitate până a fi rupte. Reiese că a da semnificaţie înseamnă a reface uniunea, a reconstitui întregul, şi doar în condiţiile unei semnificări adecvate va avea loc acest lucru. Astfel, simbolul nu e doar un substitut al unui absent, e o prezentificare, actualizare a acestui absent, satisfăcând astfel şi condiţia indispensabilă a unităţii în diversitate, adică a reconstituirii întregului (prin recunoaşterea uniunii expresie-conţinut). Cu alte cuvinte, se valorifică şi în acest caz raportul simbolicului cu existenţialul sau onticul, care vine în atenţia unei antropologii ispitite de această dată de semiotică şi hermeneutică. Astfel, pentru Lucian Blaga, de exemplu, eficacitatea riturilor iniţiatice nu reprezintă o schimbare de statut social sau religios, ci sunt adevărate mutaţii ontologice [2, p. 322] Iar într-un act de întemeiere ontologică se operează simbolul ca echivalent fidel al autenticităţii, esenţei realităţii, acesta devenind astfel un semn ce face parte dintr-un sistem de transmitere a acestor autenticităţi. În acest sens putem pune semnul egal între simbol şi semn, cu 75 atât mai mult cu cât Levi-Strauss consideră cultura ca fiind compusă din astfel de sisteme semiotice, cel lingvistic fiind şi cel de bază. O atare interpretare a simbolului poate fi aplicată asupra fenomenului cultură în general şi a culturii teatrale în special. Considerând orice realitate (inclusiv elementul teatral) ca simbol pentru fiinţa umană, procesul de semnificare a ei, ca act de prezentificare sau actualizare a conţinutului sau valorii lui esenţiale, este acelaşi lucru cu procesul de actualizare sau concretizare a potenţialităţilor culturale legate de această realitate, văzut doar dintr-o altă perspectivă, cea a teoriei simbolului sau, mai îngust, a semnului. Cu atât mai mult cu cât simbolul, înţeles astfel, nu se prezintă ca invariabil decât în stratul său de profunzime, care este esenţial şi universal. Modificările (în actul de semnificare) intervin în perimetrul culturii (ca potenţialitate individuală şi a comunităţii) în care acesta se manifestă, „fără ca prin aceasta înţelesul său profund să fie alterat sau abandonat” [4, p. 17]. În acest sens, putem fără rezerve considera elementul teatral ca simbol, al cărui conţinut nu e altceva decât acea dimensiune culturală în înţelegerea noastră, care e un produs al raportului elementului teatral cu fiinţa umană într-o situaţie concretă. Iar din perspectiva expresiei acestuia putem considera că există o motivaţie internă (culturală) a propriului conţinut. Chiar dacă unii consideră factorul cultură ca generând convenţionalul şi variabilul, în sensul în care abordăm conceptul de cultură, acesta incorporează şi invariabilul sau universalul ca mecanism (universal, dar cu realizare particulară: individuală sau colectivă) de manifestare externă a conţinutului. Pe o axă diacronică, acest lucru (actul de semnificare) reprezintă un dublu proces: actualizarea, prezentificare sau concretizarea unui conţinut existent latent în însăşi relaţia realitatea simbolizantă - realitatea simbolizată, deci actualizarea unei culturi legată de acea realitate, pe de o parte şi fixarea, totodată, a acestui conţinut latent sau formarea culturii acestei realităţi, pe de altă parte, în interiorul unei comunităţi oarecare. În explicarea universalităţii simbolului se adoptă o abordare îngustă a culturii, în sensul de specific al comunităţii. Astfel, simbolul în acest sens este purtător de convenţii umane ce indică sau trimit la o colectivitate anume, la un areal cultural concret, la un specific local. [8, p. 256] Din acest motiv pedagogul va trebui să investigheze, printr-o testare individuală, întreaga cultură teatrală pe care o au elevii. Acest lucru înseamnă că pedagogul va ţine cont de faptul că elementele sau grupul de elemente teatrale (înţeles ca orice realitate legată de teatru în sens larg) vizate concret de pedagog sunt purtătoare de o cultură oarecare în raport cu elevul şi comunitatea din care face acesta parte (familie, şcoală, oraş care implică şi luarea în consideraţie a unui eventualul transfer dintr-o altă şcoală sau chiar din alt oraş, ţară etc.). Rolul lui se va reduce doar 76 la crearea de situaţii şi monitorizarea lor în procesul cărora elevul va fi ca subiect al unui act de formare a propriei culturi teatrale, ale cărui mecanisme funcţionează la nivel de natura sa umană. Ținând cont că simbolul este mai mult decât semn, el fiind legat şi cu realitatea pe care o simbolizează, operăm totuşi identitatea simbol-semn, acoperind ceea ce are în plus simbolul prin acceptarea dimensiunii culturale (în sensul abordat în lucrarea de faţă) a semnului şi a specificului său de produs al semiotizării, care implică şi actul al cărui rezultat este. Astfel că dacă a da sens unui simbol înseamnă un act de descoperire a adevăratei realităţi, prin recunoaşterea unei dimensiuni culturale a semnului se recunoaşte de fapt un conţinut al realităţii legate de acest semn şi care e latent (ca potențialitate) în relaţia lui cu fiinţa umană. Cu alte cuvinte, şi simbolul şi semnul nu sânt un simplu produs al unei simbolizări sau semiotizări. E un produs specific, ce implică şi actul al cărui rezultat sunt. Iar acest act, din perspectiva invers- vectorială, poate fi descris ca proces de cunoaştere şi raportare la realitate. În primul caz acest act este desemnat ca actualizare sau prezentificare şi astfel cunoaştere a realităţii esenţiale, purtătorul căreia este realitatea însăşi, iar în cazul al doilea - ca actualizare sau prezentificare a esenţei realităţii, în care fiinţa umană (sau, mai exact, dimensiunea sa culturală) are rol de intermediar între realitatea esenţială şi cea cunoscută. Nici în primul caz factorul uman nu e sfidat totalmente. El ea forma unei angajări conştiente sau subconştiente a interpretantului, adică a omului, faţă de realitatea cunoscută. Adică el din start acceptă nişte precondiţii (că există divinitatea sau că avem anumite valori şi nu altele etc.). Pentru o aplicare metodologică, în care simbolul este văzut într-o ipostază instrumentală în procesul educativ, credem că această identitate chiar e binevenită întrucât permite accesul la sistemul de metode şi la metalimbajul unei discipline consacrate: semiotica sau semiologia. O atare abordare a semnului teatral cere şi un mod specific de interpretare a lui, care poate fi găsit în teoriile hermeneutice existente. Am menţionat mai sus că semnul, în accepţia noastră, sinonim cu simbolul, nu este pur şi simplu un produs al cunoaşterii sau semiotizării. E un produs care implică şi propriul act din care rezultă. Acest act este unul care nu trimite pur şi simplu la realitatea de cunoscut, ca o copie fidelă, adică nu reflectă pur şi simplu datul, ci îl întemeiază în baza unor mecanisme absolutizate în artă. Toate diferenţele dintre diversele forme de cunoaştere, sau am putea spune, de întemeiere de lumi, de realitate, de creare, cu alte cuvinte, a realităţii, nu depind una de alta şi nici nu reies una din alta. Sunt diverse unghiuri de vedere, umane, asupra acestei realităţii. În acest punct se păşeşte pe domeniul unei alte ştiinţe, hermeneutica, strâns legată de semiotică. În acest mod, pe lângă un statut special de semn, purtător a unei dimensiuni culturale în raport cu omul, semnului teatral i se recunoaşte şi un specific al receptării lui, în contextul unei cunoaşteri a realităţii ca act 77 de întemeiere, constituire, creare a ei. Şi în acest sens se mizează mult pe independenţa elevului receptor, de astă dată, al cărui misiune va fi să descopere acele legi ale codificării în însăşi construcţia semnului, ce îi vor servi drept indici de interpretare. Arta teatrală, abordată din perspectiva unei semiotici a semnificării [5, p. 14], tratată de teoria codurilor, insistă pe ideea că toate elementele teatrale sunt ipostaziate drept semne cărora li se atribuie un conţinut şi graţie acestui fapt pot fi valorificate în integritatea lor multiaspectuală în contextul educativ. Astfel, arta teatrală poate găsi teren de manifestare în domeniul semioticii în virtutea unei funcţii pe care o realizează în special: funcţia estetică, ce are drept scop producerea valorilor estetice, ca elemente de cultură, teatrală în cazul cercetării noastre. Procesul de formare a acestor elemente va da rezultate optime dacă se vor crea astfel de condiţii, în care funcţia estetică să prevaleze. Cu alte cuvinte, să se mizeze pe specificul culturii teatrale ca rezultantă a unor mecanisme de existenţă şi manifestare a artei teatrale (sau a artei, în general), şi a unui raport dintre om şi domeniul artei teatrale, raport care e mai mult decât un contact cu arta teatrală, ci o creare a ei: decodarea semnului teatral constă într-un proces de semnificare a lui într-un mod individual. Un semn estetic produce alt semn estetic se aminteşte în domeniul psihopedagogiei artei. [conf. 1] Iar acest lucru poate fi asigurat doar în condiţii educative, în care se asigură contactul cu semnul respectiv. Aceste condiţii pot fi create atât la ora de clasă, cât şi în cadrul unor activităţi extraclasă. Ca să rămânem în terminologia semioticii, le putem numi contexte educative în care elevul relaţionează cu arta teatrală. Iar dacă acest context, precum şi arta teatrală, sau opera teatrală, e abordat semiotic, acest lucru înseamnă că se asigură libertatea necesară optimizării formării elementelor de cultură teatrală. Or, toate demersurile făcute în scopul formării culturii teatrale vor fi constrânse dacă se va face abstracție de statutul de semn al faptelor teatrale, precum şi de specificul de relaţionare a lor cu elevul-subiect. Ce ar presupune acest context educativ? În primul rând, acesta determină o stabilitate, sau o constantă în realizarea funcţiei estetice. Or, văzut ca „aventură”, în termenii lui Eco, de decodare-semnificare, semnul teatral poate produce o diversitate enormă de valori. Pentru aceasta, e nevoie a se crea condiţii identice: aceleaşi norme estetice, acelaşi grup de subiecți şi, derivat din acesta, aceleaşi frontiere a domeniului estetic, ce e condiţionat de experienţă, vârstă, gust estetic, capacitate de judecată estetică şi de identificare a valorii estetice etc. Acesta ar presupune implicit o incompatibilitate a naturii semiotice a artei cu subiectivismul estetic, întrucât contextul educativ condiţionează valoarea estetică, atitudinea faţă de aceasta, dar şi tot ceea ce numim cultură în domeniul artei, ca ultimă rezultantă al procesului educaţional. 78 Prin urmare, definiţia semnului devenită clasică, poate fi parafrazată astfel: semnul este ceva ce stă pentru altceva şi indică (comunică) despre acel altceva (valoarea estetică). Anume acel altceva e ceea ce diferenţiază lumea creată în artă de lumea reală. Şi anume din această cauză contextul educativ va fi cela ce îl va determina pe elev să nu caute legile oceanului de semne din realitate în semnele artistice, care doar par a fi copii ale realităţii, fiind de fapt alt tip de semne (cu funcţie şi valori estetice) întemeiate pe verosimil şi nu veridic. Văzut ca act semiotic, procesul de formare a elementelor de cultură teatrală la elevi creează posibilitatea de a activa şi unele mecanisme antropologice, de receptare şi/sau creare a artei şi culturii în ultimă instanţă. Or, pe lângă premisele sociale de formare a elementelor de cultură teatrală (normele estetice, gustul, valorile etc. sunt condiţionate social şi educabile), mai există şi nişte premise antropologice, care ţin de natura omului ca fiinţă culturală. Plasaţi în domeniul artei, aceşti factori constituie „judecata reflexivă” şi judecata de gust din teoria lui Kant, sau, am spune noi reducţionist, „intuiţia” artistică sau „simţirea” artistică. Iar o educare-formare a culturii teatrale ce ar neglija-o sau ar sfida-o, va garanta neînţelegerea şi astfel dezinteresul, dezechilibru, confuzia, stresul. Prin urmare, semnul teatral va primi o semnificare şi valoare ca rezultat al unui demers de actualizare, în contexte concrete (organizate instituţional), a unor potenţialităţi conţinutale şi valorice, ce sălăşluiesc în relaţia semn teatral-om. Ilustrăm cu o situaţie posibilă în activitatea de formare a culturii teatrale: dacă un copil va trebui să interpreteze un semn teatral - personajul lup cu toate elementele sale: acţiunile acestuia, comportamentul, înfăţişarea, atitudinea faţă de el etc. etc., pedagogul nu-i va impune nimic din propria semnificare a acestui semn. Copilul va căuta să atribuie acest semn particular la ceva general, şi în acest demers al căutării va fi doar ghidat de educator, sub forma unor experienţe anterioare: că există personaje negative-pozitive şi acesta va trebui clasat adecvat, reprezentarea lui ca animal din realitate dar pe care nu l-a văzut poate niciodată etc., – toate împreună constituind acea judecată reflexivă când copilul ştie că e aşa, dar nu găseşte legile raţionale, sau explicaţia, am spune noi. Educatorul va trebui să accepte a priori această semnificare, şi dacă va fi nevoie, atunci doar să-l ghideze în procesul lui, individual, de semnificare şi valorizare, şi nu să-i impună un anumit conţinut. Chiar dacă rezultatul poate duce la îndrăgirea vreunui personaj negativ, cazuri des întâlnite în activităţile cu copiii. Or, structura antropologică a copilului ar putea fi diferită de cea a maturului, dacă ţinem cont mai ales că în copilărie copiii vor să nu existe personaje negative şi vor ca binele să prevaleze şi să învingă. Avantajele abordării semiotice a artei teatrale poate fi motivată şi prin mai multe aspecte: În primul rând, prin natura specifică a acestui domeniu artistic, care, alături de cinematografie, combină mai multe tipuri de coduri artistice, şi astfel, mai multe tipuri de semne: 79 lingvistice, iconice, cu variantele acestora – muzicale, chinestezice (mimica, gestul, pantomimica, dansul), din pictură (machiaj, decor), retorice (dicţia, intonaţie, accent, melodică, ton, tempou etc.) etc. – toate contribuind la ceea ce vom numi semn teatral. În al doilea rând, această abordare nu presupune doar posibilitatea utilizării unui instrumentariu modern şi nişte tehnici, metode adecvate naturii artei teatrale, care, după cum am demonstrat mai sus, este un fapt semiotic. Aceasta evidenţiază şi creează condiţii de manifestare a dimensiunii intuitive, nu doar raţionale, în procesul cunoaşterii şi exprimării elementelor de artă teatrală: „Simbolismul, afirmă G. G. Počepcov (Г.Г.Почепцов) nu a introdus doar simbolul în instrumentariul contemporanității, ci a atras atenţia, mai ales, la posibilitatea adoptării unor căi intuitive, şi nu raţionale.” Însă nici aici nu prevalează această dimensiune intuitivă. Ea funcţionează prin semnificare sau atribuirea unui conţin semnului teatral, sau chiar actului teatral ca act semiotic, însă va fi succedată de un demers raţional, mai exact, de metode şi tehnici, ca urmare a contextului educativ. „Însă, mai adaugă la cele spuse mai sus acelaşi autor rus, fiecare bucată din cele cunoscute [la nivel intuitiv], de regulă, se raţionalizează, or, despre ea se povesteşte, se invocă, se face apel către acesta.” [6; p. 46] Desigur, toată activitatea teatrală cu copii nu se rezumă la un consum, sau receptare, a acestui tip de artă. Prin tehnicile şi metodele aplicate, elevul este pus în situaţia să-și concentreze atenţia asupra elementelor teatrale, atât în mod separat, cât şi în mod integru. El triază aceste elemente, le analizează, le înţelege şi le atribuie un anumit conţinut. Or, după receptarea artistică, să zicem, a operei teatrale, elevul, împreună cu educatorul, va lucra la elemente separate (ce ţin de regizor, actor, designer, receptor), astfel formându-și nişte aptitudini, competenţe, atitudini, care conturează cultura teatrală. În al treilea rând, teatrul comunică. Acesta se constituie dintr-un arhisistem de sisteme şi elemente care stabilesc nişte reţele de comunicare: autor-regizor, regizor-actor şi astfel, regizor- public, actor-public etc. Specificul acestor acte de comunicare constă în implicarea mult mai activă a subiecţilor (decât în comunicarea prin intermediul unui text literar sau desen, muzică etc.), or, aceștia trăiesc „pe viu” evenimentele nu doar la nivel de receptare pasivă, cadrul este creat prin înlăturarea altor stimuli perturbatori (e înlăturată lumina, decorul, muzica şi toate elementele suplimentare fac parte de reţea, nu sunt străine actului comunicativ). În acest mod, copilul are posibilitate să se regăsească în vreunul dintre modurile de comunicare (exprimare) aşa încât să se implice activ. În al patrulea rând, acel conţinut dat elementului teatral este mult mai complet dacă acel element e văzut ca fapt semiotic. De exemplu, actorul ca element important al artei teatrale, este foarte complex şi multiaspectual. El primeşte o conturare mult mai completă dacă este plasat 80 într-o tipologie de semene, fiecare cu specific individual. Iar conţinutul pe care îl va atribui prin prezenţa şi interpretarea sa, va fi eficient şi va duce la formarea unei culturi teatrale dacă se va ţine cont (atât elevul, dar mai ales educatorul şi, desigur, receptorul) de toate faţetele acestui element. Dacă e să adoptăm clasificarea semnelor lui Pierce, atunci actorul se ipostaziază ca două tipuri de semne: iconic şi indexal sau indice. De exemplu, ca semn iconic iconic - semn bazat pe o anumită asemănare cu un obiect real sau fictiv: fotografie, schemă, diagramă), actorul (elev de această dată) conturează o imagine prin trăsăturile sale native – forma feţii, statura, culoarea ochilor, tenul etc., precum şi timbrul vocii, tempoul etc. Astfel că la selectarea personajului se ţine cont de acest aspect (prin valorificare sau evitare) pentru a comunica un conţinut adecvat normelor şi valorilor estetice, artistice. Ca semn indexial sau ca indice, actorul va juca un anumit rol, care reprezintă, de fapt, un ansamblu de indici, sau simptome (cum mai sânt numite în limbajul semiotic) al acelui personaj, sau al acelui conţinut, pe care îl conturează în actul teatral. Un gest, un semn de mimică, o poziţie determinată a corpului, un element lingvistic, sau un element verbal etc. etc. – toate sunt elementele ce sugerează, indică personajul. De asemenea, trebuie să se ţină cont că, pe lângă ipostaza de semn ca econ sau indice, elevul-actor se manifestă şi ca interpretant individual (parte din conceptul receptor), despre specificul căruia am vorbit mai sus cu referire la funcţia şi valoarea estetică a faptelor de artă. Prin urmare, acesta poate constitui ceea ce în modelul triadic al lui Ch. S. Peirce se numeşte interpretantul, care oferă ceva în plus la cunoscut, la ceea ce înţeleg eu şi aş da conţinut diferit de cela al elevului-actor. În al cincilea rând, în teatru primesc semnificaţie şi elementele in absentia, cum ar fi, absenţa gestului, absenţa mimicii, absenţa cuvântului, notei muzicale etc. E ceea ce teoretizează Wittgenstein prin funcţia semnificativă a tăcerii [3; p. 9], care într-o semiotică a tăcerii ar da conţinut inexprimabil, sau ar desemna inexprimabilul, precum şi ar semnala limita exprimabilului, gândirii şi libertatea simţirii. [idem, ibidem] Ca absenţă a cuvântului, semnul tăcerii are conţinut ca şi orice semn material. Mai mult, mânuirea acestuia e legată de diverse tehnici teatrale, care trebuiesc însuşite. În al şaselea rând, şi nu ultimul, teatrul e o un teren unde omul poate să-şi manifeste natura sa umană, întrucât prin mimarea realităţii şi crearea unor lumi verosimile (a unei ambianţe, cadru real), acesta nu se simte rupt din condiţia sa firească. Cu atât mai mult că orice element teatral văzut ca semn presupune implicit că are şi o semnificaţie, fapt ce îl apropie de un statut primar (antropologic) în relaţia sa cu fiinţa umană, în care elementele ce constituiau cadrul şi contextul actului de comunicare erau înzestrate cu semnificaţie, înlocuită cu timpul prin utilitarism. 81 Procesul de formare a elementelor de cultură teatrală poate găsi repere teoretico- metodologice şi pe terenul celeilalte discipline semiotice, numită de Umberto Eco, semiotica comunicări, ca teorie a producerii de semne şi vede procesul educativ ca act semiotic. În condiţiile în care semiotica tinde spre un statut de transdisciplină [7; p. 29], e şi firesc să nu ocolească pedagogia, care, alături de retorică, are drept material funcţional comunicarea sau actul comunicării (a unui conţinut oarecare elevilor). Astfel că se cunosc studii numeroase în care s-a adoptat modelul comunicării lingvale la situaţia pedagogică, unde emiţătorul este pedagogul şi receptorul este elevul. Mesaj Emițător Receptor Cod Acest model, prin simplitatea schematizării actului de comunicare, are dezavantajul de a face abstracţie de o serie de aspecte ce ţin de context şi mai ales de receptare a mesajului, pe care tocmai că încercăm să le valorificăm în procesul de instruire a elevilor şi mai ales în procesul de formare a elementelor de cultură teatrală. Or, după cum am menţionat mai sus, actul de receptare a mesajului/semnului nu e altceva decât un procedeu de decodificare-încifrare (codificare), adică de producerea altor semne. Cu atât mai mult că specificul artei ca fapt semiotic tocmai în acest dinamism continuu şi constă: semnele produc semne. Prin urmare, această schemă poate fi completată cu elementul cadru şi context pedagogic, ce joacă un rol important în procesul de comunicare pedagogice. Avantajele abordării pedagogice a procesului educativ pot fi conturate în linii mari astfel: în primul rând se înlătură factorii ce constrâng comunicarea pedagogică. Elevul nu mai are doar rolul de receptor, ascultător şi consumator a unui volum strict, restrâns de o anumită disciplină şcolară. Acesta este situat cu drepturi egale pe axa comunicaţională, este pus în situaţia să emită singur conţinuturi (să creeze semne), rolul lui extinzându-se până la acumularea de experienţă şi nu doar de informaţie. Acest lucru e cu atât mai mult aplicabil în procesul pedagogic de formare a elementelor de cultură teatrală, întrucât un astfel de demers e posibil doar prin participare activă. Elevul va fi subiect al diferitor situaţii din care va însuşi la nivel de experienţă tot ceea ce constituie cultura teatrală. Iar pedagogul, şi el ca subiect activ de rând cu elevul, nu mai reprezintă instanţa exclusiv emiţătoare (E). În al doilea rând, este evidenţiat principiul centrării pe elev: cunoştinţele, competenţele şi atitudinile acestuia i se valorifică la nivel de experienţă acumulată. În studiul lui L. Deborah şi Smith Shank, Semiotic Pedagogy and Art Education (Semiotica pedagogică şi arta educaţiei), publicat în Art Education, Volume 36, numărul 4, anul 1995 [10] se demonstrează importanţa 82 fenomenului numit „garanţia experienţei” (acumulate de copil până la actul comunicării (pedagogice) la care este supus). Ilustrăm cu o situaţie posibilă în activitatea de formare a culturii teatrale: dacă un copil va trebui să interpreteze un semn teatral - personajul lup cu toate elementele sale: acţiunile acestuia, comportamentul, înfăţişarea, atitudinea faţă de el etc. etc., pedagogul nu-i va impune nimic din propria semnificare a acestui semn. Copilul va căuta să atribuie acest semn particular la ceva general, şi în acest demers al căutării va fi doar ghidat de educator, sub forma unor experienţe anterioare: că există personaje negative-pozitive şi acesta va trebui clasat adecvat, reprezentarea lui ca animal din realitate dar pe care nu l-a văzut poate niciodată etc., – toate împreună constituind acea judecată reflexivă cînd copilul ştie că e aşa, dar nu găseşte legile raţionale, sau explicaţia, am spune noi. Educatorul va trebui să accepte a priori această semnificare, şi dacă va fi nevoie, atunci doar să-l ghideze în procesul lui, individual, de semnficare şi valorizare, şi nu să-i impună un anumit conţinut, chiar dacă rezultatul poate duce la îndrăgirea vreunui personaj negativ, cazuri des întîlnite în activităţile cu copiii. Or, structura antropologică a copilului ar putea fi diferită de cea a maturului, dacă ţinem cont mai ales că în copilărie copiii vor să nu existe personaje negative şi vor ca binele să prevaleze şi să învingă. Semnul teatral va primi o semnificare şi valoare ca rezultat al unui demers de actualizare, în contexte concrete (organizate instituţional), a unor potenţialităţi conţinutale şi valorice, ce sălăşluiesc în relaţia semn teatral-om. Ținându-se cont de principiul garanţiei experienţei, şi valorificând, sau, dacă e să rămânem în terminologia semioticii, punând în funcţiune elementul numit experienţă, procesul de decodificare-încifrare al semnului teatral lup se poate deosebi tranşant la un matur (cum este pedagogul) şi copil. Din această cauză pedagogul va trebui să accepte a priori această semnificare, şi dacă va fi nevoie, atunci doar să-l ghideze în procesul lui, individual, de semnificare şi valorizare, şi nu să-i impună un anumit conţinut. Trebuie să mai remarcăm că această experienţă este acumulată extraşcolar, din poveşti, desene animate etc., dar mai ales şi în cadrul instituţional. Astfel că rolul pedagogului este esenţial în acest proces, doar că acesta (procesul) nu mai este considerat punctual, ci continuu. În al treilea rând, se modifică perspectiva asupra cadrului sau contextului în care are loc actul educativ. Spaţiul fizic unde are loc activitatea (sala de clasă, sala festivă etc.) nu mai este considerat un element static, ce reprezintă mediul înconjurător al elevului. Toate elementele ce-l compun sunt de fapt nişte semne care, în egală măsură ca şi elevul, împarte spaţiul fizic existent şi au o anumită funcţie şi conţinut în acest spaţiu. Cu atât mai mult este importantă această perspectivă asupra contextului în procesul de cultură teatrală, unde scena (decor, lumini etc.) este parte din actul teatral, din opera teatrală. Astfel interpretat, acest context este numit de aceiaşi 83 cercetători englezi printr-un termen german Umwelt by von Uexkull (împrumutat de la John Deely (1993) din Societatea Americană a Semioticienilor), ce ar însemna mediul înconjurător plus valoarea şi funcţia pe care o exercită într-o situaţie comunicativă concretă. Acest context, pe care l-am numit mai sus educativ, creează de fapt elevului o ambianţă firească, unde se poate manifesta activ, fără a fi constrâns de influenţa a ceea ce considerăm tradiţional cadrul orei de clasă. Iar informaţia nouă cu care se va ciocni, va fi plasată într-un sistem de cunoştinţe pe care le posedă deja, transformându-le într-o nouă experienţă, asemenea procesului de cunoaştere de zi cu zi. Astfel, se poate evidenţia un alt avantaj al pedagogiei semiotice – absenţa rupturii dintre procesul educativ formal şi cel non-formal. Relaţia ierarhică dintre pedagog şi elev nu este anulată, ea luând doar o altă formă, cu alte implicaţii – bazate pe încredere (elevul va considera pedagogul ca expert, ghid, dar nicidecum autoritate dictatorială). Pedagogul devine mentor în perioada şcolii asemenea părinţilor din perioada de familie. Mai mult, o astfel de înţelegere a ierarhiei, implică şi aspectul de parteneriat. Elevul se manifestă activ întrucât el este convins că ajunge la o anumită cunoaştere împreună cu pedagogul, adică şi el însuşi are un aport important în această cunoaştere. Referinţe bibliografice: 1. BÎRLOGEANU, L. Psihopedagogia artei: educație estetică. Iași: Polirom, 2001. 211 p. ISBN 973-683-713-0 2. BLAGA, L. Trilogia culturii. Orizont şi stil. București: Editura pentru Literatură Universală, 1969. 224 p. ISBN 973-28-0532-3 3. BOBOC, Al. Semiotică şi filosofie, texte de referinţă. Selecţia, studiul introductiv, notele şi comentariile de Alexandru Boboc. București: Didactică şi Pedagogică R. A., 1998. 135 p. ISBN 973-30-5034-2 4. COJOCARU, D. Ipostaze ale simbolului în lumea tradiţională. Iași: Lumen, 2009. 200 p. ISBN 978-973-166-173-5 5. ECO, U. Tratat de semiotică generală. Traducere de Ana Giurescu şi Cezar Radu, postfaţă şi note de Cezar Radu. București: Ştiinţifică şi Enciclopedică, 1982. 448 p. 6. GILBERT, K.; KUHN, H. Istoria esteticii. București: Meridiane, 1972. 526 p. 7. ROVENŢA-FRUMUŞANI, D. Semiotică, societate, cultură. Iași: Institutul European; 1999. 312 p. ISBN 973-611-031-1 8. WUNENBURGER, J. Filosofia imaginilor. trad. de Muguraş Constantinescu. Iași: Polirom, 2004. 416 p. ISBN 973-681-256-1 9. ПОЧЕПЦОВ, Г. История русской семиотики до и после 1917 года. Учебно- справочное издание. Москва: Лабиринт, 1998. 333 p. ISBN 5-87604-126-2 10. http://www.uic.edu/classes/ad/ad382/sites/AEA/AEA_06/AEA_06b.html 84 